Era distribucion d’aguest hons entre es entitats locaus s’a de hèr d’acòrd damb critèris objectius, que s’an d’acordar bianuaument damb es entitats interessades e que s’an de basar en nombre d’abitants, eth principi d’equilibri territoriau e eth de capacitat pressupostària, e an de tier en compde es caracteristiques dera poblacion e es besonhs des hemnes, entà obtier era efectivitat des drets qu'aguesta lei establís, sense prejudici qu'es municipis e es autes entitats locaus consignen enes sòns pressupòsti es dotacions de besonh entath finançament des servicis dera competéncia respectiva.